Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 467/12/5505	Liptovský Mikuláš, 29.6.2015
EEČ : 2-39-199-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučená
sa v skúšobnej dobe, určenej uznesením prokurátora Okresnej prokuratúry XXXXX zo dňa 15.1.2014, spisová značka 2 Pv 467/12/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 15. 8. 2012 okolo 15.30 hod. spoločne s ml. XXXXX, ml. XXXXX a mal. XXXXX, nar. XXXXX, videli v nákupnom centre Stop Shop XXXXX, ktorá mala na krku zlatú  retiazku s príveskom, pričom sa dohodli, že jej retiazku odcudzia. XXXXX a XXXXX ostali čakať pred nákupným centrom a XXXXX a XXXXX išli k domu č. 1615/12 na Ulici Čsl. brigády, a keď XXXXX otvorila vchodové dvere na bytovom dome, kde býva a chcela ich zavrieť, chytil dvere XXXXX a XXXXX a ťahali ich k sebe, aby sa nedali zavrieť a mal. XXXXX strhol XXXXX z krku zlatú retiazku s príveskom a z miesta potom ušli smerom k nákupnému centru, kde retiazku odovzdali XXXXX a následne bežali popri Základnej škole na Ulici Čsl. brigády na Sládkovičovu ulicu, kde retiazku predali XXXXX, za mobilný telefón a hotovosť 10,- €, ktorý si ponechal XXXXX a  prívesok z retiazky si ponechala XXXXX a sumu 10,- € si medzi sebou rozdelili XXXXX a mal. XXXXX, čím XXXXX, nar. 7. 4. 1938, bytom XXXXX, XXXXX, spôsobili krádežou škodu vo výške 260,- €.

Uznesením prokurátora Okresnej prokuratúry XXXXX zo dňa 15.1.2014, spisová značka 2 Pv 467/12/5505, bola určená obvinenej skúšobná doba v trvaní 16 mesiacov.
Odôvodnenie:
	Dňa 15.1.2014 bolo uznesením 2Pv XXXXX5505 podľa § 216 ods. 1 Trestného poriadku podmienečne zastavené trestné stíhanie proti obv. ml. XXXXX pre prečin krádeže v spolupáchateľstve podľa § 20 k § 212 ods. 2 písm. c/ Trestného zákona. Zároveň jej podľa § 216 ods. 2 Tr. poriadku bola určená skúšobná doba vo výmere 16 mesiacov. Uznesenie o podmienečnom zastavení trestného stíhania nadobudlo právoplatnosť 11.2.2014, skúšobná doba skončila 11.6.2015. 
	Podľa § 217 ods. 1 Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo aj o pokračovaní v trestnom stíhaní vydá uznesenie. 
	Po uplynutí skúšobnej doby som na obvinenú vyžiadala správy z miesta bydliska, z Okresného súdu, odboru všeobecnej vnútornej správy, z Úradu práce, soc. vecí a rodiny a odpis registra trestov, z ktorých som zistila, že ml. XXXXX v skúšobnej dobe podmienečného zastavenia trestného stíhania sa nedopustila ďalšieho trestného činu, ani priestupku, z ÚPSVaR v Lipt. Mikuláši vyplýva, že v skúšobnej dobe nespáchala žiadny protiprávny čin. 
	Vzhľadom na vyššie uvedené možno konštatovať, že obv. XXXXX viedla v skúšobnej dobe podmienečného zastavenia trestného stíhania riadny život a preto som rozhodla tak, ako je uvedené vo výrokovej časti tohto uznesenia, právoplatnosťou ktorého nastanú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka